|  |  |  |  |  |  |
| --- | --- | --- | --- | --- | --- |
| **Teitl y Cyfarfod:** | **Fforwm Mynediad Cenedlaethol Cymru (NAFW 52)** | | | | |
| **Dyddiad y Cyfarfod:** | 7 Gorffennaf 2015  10:30 – 13:00  13:40-15:15 Rhaglen LIFE Natura 2000 Cymru: Gweithdy |  |  | **Lleoliad:** | Canolfan Lletygarwch Powys, Livestock Sales, Y Trallwng, SY21 8SR |
| **Yn bresennol:**  **Arsylwyr:** | Ruth Hall (CNC, Cadeirydd), Carys Drew (CNC, Ysgrifenyddiaeth), Mark Weston (BHS), Elfyn Jones (CMP), Andrew Stumpf (Glandwr Cymru), Charles de Winton (CLBA), Claire Goodman (IPROW/WROWMWG), Gwenda Owen (CTC),Tom Packham (Dŵr Cymru), David Evans (Ymddiriedolaeth Cwm Elan), Bernard Griffiths (FUW), Jean Rosenfeld (FfMLl Cymru/YDCW), Rebecca Brough (Y Cerddwyr), Gwyn Smith (Sustrans), Chris Wright (WATO), Richard Ball (Parciau Cenedlaethol Cymru), Richard Neale (YG), Beverley Penney (OSS), Rowland Pittard (YHA), Catrin Dellar (LlC), John Watkins (LlC), Jont Bulbeck (CNC).Barbara Anglezarke (CNC), Mat Stephens (CNC), Sue Hearn (CNC), Kath Hewitt (CNC) Ian Hughes (CNC) , Joe Roberts (CNC), Rich Dearing (CNC)  Andy Mackintosh (Natural England), Vicky Morgan (FfMLl Powys), Chris Tomley (FfMLl Powys a LARA), | | | | |
| **Ymddiheuriadau:** | Janet Williams (BDS), Stuart France (CCC), Rachel Lewis-Griffiths (NFU Cymru), Tim Evans/Rebecca Mattingley (Chwaraeon Cymru), Ian Dutch (CLlLC), Ian Spence (WOS) Stephanie Price (Mountain Training Cymru) Kerry Thatcher (Croeso Cymru) | | | | |

|  |  |  |
| --- | --- | --- |
| **Rhif Eitem:** | **Eitem** | **Gweithredu** |
|  | Croeso ac Ymddiheuriadau. Croesawodd Ruth Hall bawb i’r cyfarfod a diolchodd i’r ddau aelod o’r Fforwm a oedd yn achub ar y cyfle i gyflwyno eitemau. Anogwyd aelodau eraill i gynnig eitemau ar gyfer cyfarfodydd y dyfodol ac i gysylltu â Carys pe baent am wneud hynny.  Rhoddwyd ymddiheuriadau yn cynnwys ymddiheuriad gan Ian Dutch a fyddai’n sefyll i lawr fel cynrychiolydd CLlLC gan ei fod yn ymddeol yn gynnar. Gofynnodd Ruth am gofnodi nodyn o ddiolch i Ian Dutch am ei holl waith a’i gyfraniadau i’r Fforwm ac is-grwpiau dros y blynyddoedd. Cefnogodd y Fforwm hynny. Roedd Ian yn cysylltu â CLlLC ynglŷn â chael cynrychiolydd newydd. |  |
|  | Cyngor Mynydda Prydain fel tirfeddiannwr a golwg gyffredinol ar reoli mynediadCyflwynodd Elfyn Jones CMP – rôl y sefydliad fel corff sy’n cynrychioli dringwyr a cherddwyr mynydd a’i Gyngor Cenedlaethol, ei strwythur ardal a’r drefn staffio a gwirfoddoli. Elfyn yw’r unig aelod staff yng Nghymru ac mae’n rhan o’r tîm Mynediad a Chadwraeth. Amlinellodd Elfyn y meysydd gwaith y mae CMP yn ymwneud â nhw yn cynnwys gwaith i reoli tir dan berchenogaeth a sialensiau rheoli wynebau clogwyni naturiol fel safleoedd hamdden. Wedyn rhoddodd arddangosiad o’r Gronfa Ddata Mynediad Ranbarthol, adnodd byw ar-lein sy’n rhestru’r holl safleoedd dringo hysbys lle mae ystyriaethau mynediad neu gadwraeth. Gweler: <https://www.thebmc.co.uk/modules/RAD/>  Roedd ymgyrchoedd cyfredol CMP a’i amcanion ar gyfer 2015/16 yn canolbwyntio ar y Papur Gwyrdd Mynediad, chwareli segur fel safleoedd dringo posibl a dyheadau yn ymwneud â cherdded mynyddoedd.  **Roedd y pwyntiau trafod yn cynnwys:**   * Bod y Gronfa Ddata Mynediad Ranbarthol ar gael i’r cyhoedd ar-lein ac wedi’i chysylltu â mapiau Google; mae hefyd ar gael fel Ap ar gyfer iPhone ac Android * Caiff y wybodaeth ei dilysu ar lawr gwlad a’i diweddaru drwy adroddiadau gan wirfoddolwyr a staff * Trafodaeth ar reoli nifer yr ymwelwyr ar safleoedd – lle mae’n hysbys bod safleoedd sy’n gallu bod yn brysur yn tueddu i fod yn rhai hawdd o ran gradd neu â lefel isel o anhawster a bod darparwyr awyr agored yn mynd â grwpiau yno, gallent ddatblygu consensws rhwng ei gilydd i atal y safleoedd rhag mynd yn rhy brysur   **Cam gweithredu: 52.1** Carys i gylchredeg y ddolen i’r Ap  <https://www.thebmc.co.uk/bmc-rad-android-app> | Carys Drew |
|  | Sustrans a chyflwyno Deddf Teithio Llesol 2013 Amlinellodd Gwyn Smith yr ystod eang o brosiectau y mae Sustrans yn ymwneud â nhw er mwyn annog a chefnogi pobl i gerdded a beicio mwy, a datblygu’r amgylchedd adeiledig i ddarparu cyfleusterau mwy addas. Roedd y prosiectau’n cynnwys:   * Dewisiadau Doethach, * TG ar gyfer Beicio – gyda swyddogion yn mynd i ysgolion ac adnoddau dysgu i ysgolion, * Ysbytai a Phrifysgolion Iechyd, * Prosiectau a ariannir gan Gronfa Natur CNC i gynnal pryfed peillio, * Lonydd Glas Gwyrddach – cynyddu bioamrywiaeth ar eu tir eu hunain * Datblygiadau seilwaith penodol (Llwybr 46 Blaenau’r Cymoedd a sicrhau manteision i gerddwyr a beicwyr yn sgil troi’r A465 yn ffordd ddeuol)   Bu Sustrans yn dyngedfennol yn y gwaith a arweiniodd at Ddeddf Teithio Llesol (Cymru) ac roeddem yn gweithio gydag awdurdodau lleol drwy gamau cyntaf y Ddeddf. A ninnau’n gweithio gyda Exegesis, enillodd gontract gan Lywodraeth Cymru i nodi a mapio’r data sail ar gyfer yr ‘Ardaloedd Adeiledig Rhagnodedig’. Rhoddwyd estyniad tan fis Ionawr 2016 i awdurdodau lleol i gynhyrchu mapiau ar gyfer y cyhoedd o’r llwybrau Teithio Llesol presennol ac roedd gofyn iddynt gynhyrchu Mapiau Rhwydwaith Integredig erbyn mis Medi 2017.  **Roedd y pwyntiau trafod yn cynnwys:**   * Manteision gwahanol fathau o arwynebau – roedd rhai’n well ar gyfer rhannu defnydd a marchogaeth. Nodwyd y bu’n ofynnol defnyddio arwyneb llwch yn hytrach na tharmac am resymau cadwraeth, a bod tarmac yn colli’i liw ymhen amser. |  |
|  | Pecyn GIS Yn Dda i BoblCyflwynodd Barbara Anglezarke y ‘Pecyn GIS Yn Dda i Bobl’ a gomisiynwyd gan CNC i ddarparu tystiolaeth er mwyn targedu’r ymdrechion i roi Cynlluniau Galluogi Yn Dda i Bobl CNC (Hamdden Awyr Agored a Mynediad, Addysg a Sgiliau, Cymunedau ac Adfywio) ar waith – gan gefnogi penderfyniadau strategol a gweithredol. Bu cwmni ymgynghorol AECOM yn gweithio gyda staff CNC dros y flwyddyn ddiwethaf i ddatblygu’r pecyn, gan ddod â setiau data GIS ynghyd sy’n darparu gwybodaeth lefel uchel i ateb amrywiaeth o gwestiynau.  Dangosodd Barbara sut mae modd defnyddio’r pecyn i ddeall nodweddion cymunedau a dangosodd sut y gellir ei ddefnyddio wrth gynllunio ymyriadau prosiect penodol. Byddai’n helpu timau ardal i ganolbwyntio ar yr ardaloedd lle mae’r angen mwyaf i ymyrryd, a gallai hyn olygu tynnu’n ôl o ardaloedd eraill. Roedd CNC wedi defnyddio’r pecyn yn yr ardaloedd treialu Rheoli Adnoddau Naturiol, sef Rhondda, Tawe a Dyfi.  Cafodd y pecyn ei ddatblygu o’r cychwyn gyda golwg ar sicrhau bod y wybodaeth ar gael i unrhyw un ei defnyddio, nid dim ond CNC, i helpu pobl i wneud penderfyniadau ar sail data gwrthrychol.  **Cam gweithredu 52.2:** Carys i gylchredeg y Canllaw i Ddefnyddwyr ar y Pecyn ynghyd â manylion cyswllt Barbara, y gellir cysylltu â hi i gael rhagor o wybodaeth.  **Roedd y pwyntiau trafod yn cynnwys:**   * Nad oedd y Pecyn ar gael eto. Y gobaith oedd y byddai ar gael i’w ddefnyddio yn CNC o fewn 6 mis a bryd hynny disgwylid iddo gael ei ddefnyddio fel sail i Gynlluniau Hamdden a Mynediad CNC ac dir a reolir gan CNC, a hefyd y byddai ar gael i’w ddefnyddio’n ehangach o fewn blwyddyn. | Carys Drew |
|  | Cyfraniadau gan bawb ac unrhyw fusnes arall Gweler: Papur NAFW 52 Cyfraniadau  Diolchodd Ruth i bawb am eu cyfraniadau.  Rhoddodd Catrin Dellar, o Lywodraeth Cymru, ddiweddariad llafar ar ddwy eitem:   * **Ymgynghoriad Papur Gwyrdd: Gwella’r cyfleoedd i gael mynediad i’r awyr agored ar gyfer hamdden cyfrifol**   Gwrandawodd Llywodraeth Cymru ar yr hyn yr oedd rhanddeiliaid yn ei ddweud yn ystod yr adolygiad mynediad a hamdden awyr agored ac mae wedi datblygu papur gwyrdd yng ngoleuni’r materion a godwyd.  Dywedodd Catrin nad yw’r Papur Gwyrdd yn cynnig newidiadau penodol. Yn hytrach, mae’n galluogi trafodaeth ynglŷn â sut y gallai Llywodraeth Cymru wella’r cyfleoedd sydd ar gael ar gyfer hamdden awyr agored cyfrifol ond gan ystyried anghenion rheoli tir a’r amgylchedd naturiol a diwylliannol yr un pryd. Noda’r papur opsiynau posibl ar gyfer newid ar raddfa symudol, o newidiadau gweithdrefnol yn y ffordd y caiff hawliau tramwy cyhoeddus eu rheoli a’u cofnodi i newidiadau mwy arwyddocaol i’r fframwaith mynediad deddfwriaethol. Y bwriad oedd hyrwyddo trafodaeth adeiladol am bob maes y mae’r ymgynghoriad yn rhoi sylw iddo er mwyn helpu i ddylanwadu ar benderfyniadau Llywodraeth nesaf Cymru.  Bydd ymgynghoriad y Papur Gwyrdd yn agor ar 10fed Gorffennaf 2015 ac yn dod i ben ar 2il Hydref 2015. Mae’r ymgynghoriad, yn cynnwys dogfen ymgynghori ar gyfer pobl ifanc, i’w gweld ar:  <http://gov.wales/consultations/environmentandcountryside/improving-opportunities-to-access-the-outdoors/?skip=1&lang=cy>  ***Cam gweithredu 47.5:*** *Aelodau i gynnig eu henwau i Carys Drew os oes ganddynt ddiddordeb mewn bod yn rhan o is-grŵp NAFW i ystyried y Papur Gwyrdd. Bydd Carys yn trefnu cyfarfod pan gaiff yr ymgynghoriad ei gyhoeddi*   * **Cais am fewnbwn i ddatblygu fersiwn wedi’i diweddaru o’r Canllaw i Awdurdodau Lleol ar Hawliau Tramwy.**   Roedd Llywodraeth Cymru wedi penodi ymgynghorwyr (partneriaeth BRO) i ddiweddaru Cylchlythyr Hawliau Tramwy 5/93 a dywedodd y byddent yn croesawu mewnbwn gan y Fforwm i’r gwaith hwn. Roedd yna bapur cwmpasu a gâi ei gylchredeg a gwahoddwyd aelodau’r Fforwm i ddarparu adborth cychwynnol arno. Byddai ymgynghoriad â rhanddeiliaid (yn cynnwys y Fforwm) ynglŷn â’r canllawiau diwygiedig yn cael ei gynnal yn ystod misoedd Awst a Medi 2015.  **Cam gweithredu 52.3** Carys Drew i gylchredeg y Papur Cwmpasu gan Bartneriaeth BRO a phawb i ymateb iddo  Darparodd CNC nifer o ddiweddariadau:  **Llwybr Arfordir Cymru:**  Ymatebodd Jont i’r pryder a godwyd yn niweddariad CLlLC ynglŷn â’r oedi cyn anfon llythyron ariannu llwybr yr arfordir at awdurdodau lleol. Ymddiheurodd am yr oedi oedd oherwydd newidiadau mawr i drefniadau’r rhaglen, yn cynnwys y gyllideb sydd wedi’i dyrannu iddi – roedd gofyn i Dîm Gweithredol CNC ystyried y rhain a phenderfynu arnynt.  Yn dilyn penderfyniad Tîm Gweithredol CNC ar 9fed Mehefin, roedd rhaglen llwybr yr arfordir bellach wedi dod yn rhan o CNC ac yn gyfrifoldeb parhaol ar y sefydliad. Bydd CNC yn cael £900k ychwanegol y flwyddyn gan Lywodraeth Cymru, wedi’i glustnodi’n £4.5miliwn dros y 5 mlynedd nesaf h.y. hyd at fis Mawrth 2020. CNC fydd yn penderfynu swm y gyllideb flynyddol ar gyfer llwybr arfordir Cymru o fis Ebrill 2020 ymlaen. CNC fyddai’n arwain y prosiect bellach er y byddai Llywodraeth Cymru’n cadw buddiant ynddo. Mae’r newidiadau i’r rhaglen hefyd yn golygu bod angen ei chynnwys o fewn proses grantiau bresennol CNC am y tro cyntaf. Roedd y grantiau ar gyfer y llwybr yn 2015/16 i gyd wedi cael eu prosesu erbyn hyn ac roedd y llythyron cynnig wedi’u hanfon.  **Diweddariad ar Ganllawiau’r Cynllun Gwella Hawliau Tramwy**  Rhoddodd Carys Drew drosolwg o’r gwaith yr oedd hi a Mat Stephens yn gweithio arno yn dilyn cais gan Lywodraeth Cymru ar i CNC ddarparu cyngor ar Ganllawiau statudol i awdurdodau priffyrdd lleol ynglŷn â’u Hadolygiad o’r Cynlluniau Gwella Hawliau Tramwy. Roedd ebost wedi cael ei gylchredeg yn gofyn am ddatganiadau o ddiddordeb mewn bod yn rhan o is-grŵp i edrych yn fanwl ar Ganllawiau, ac roedd nifer o aelodau’r Fforwm wedi ymateb. Câi is-grŵp o NAFW ei drefnu maes o law.  **Cam gweithredu 52.4** Carys Drew i drefnu Is-grŵp Canllawiau Cynllun Gwella Hawliau Tramwy  **Canllawiau ar Fynd â Chŵn am Dro**  Diolchodd Joe Roberts i aelodau’r Fforwm am eu cyfraniad i’r ymgynghoriad ar ganllawiau i’r rhai sy’n mynd â chŵn am dro. Roedd y gweithgor sy’n datblygu’r canllawiau (yr oedd CNC yn aelod ohono) wedi ystyried yr adborth ac mewn ymateb roedd wedi datblygu taflen fer. Câi’r daflen ei lansio i’r wasg yn ystod y Sioe Frenhinol. Roedd CNC yn gweithio hefyd gyda Chanolfan Newid Ymddygiad Bangor ar brosiectau i fynd i’r afael â phroblem baw cŵn.  **Cam gweithredu 52.5:** Carys Drew i gylchredeg y daflen canllawiau ar fynd â chŵn am dro pan fydd ar gael  **Llywodraeth Cymru’n ceisio aelodau newydd i Fwrdd CNC**  Tynnodd Ruth Hall sylw aelodau’r Fforwm at y ffaith fod Llywodraeth Cymru’n recriwtio aelodau i Fwrdd CNC. Efallai y byddai hyn o ddiddordeb i aelodau’r Fforwm a’u cysylltiadau a’u rhwydweithiau. Ceir rhagor o fanylion am y penodiadau hyn ar:  <https://cymru-wales.tal.net/vx/lang-cy/mobile-0/appcentre-3/brand-2/xf-21494a481108/candidate/so/pm/1/pl/8/opp/1107-Members-Natural-Resources-Wales/en-GB>  **WATO**  Nododd Chris Wright fod Croeso Cymru wedi enwi 2015 yn ‘Flwyddyn Antur’ a bod cyfle i gyfrannu at hynny ac awgrymu digwyddiadau i’w cynnwys, i ddangos pwysigrwydd hamdden awyr agored.  **YHA**  Tynnodd Rowland Pittard sylw at y ffaith fod hosteli ieuenctid ar gael i bawb, nid dim ond aelodau o’r YHA.  Roedd prosiect MOSAIC wedi’i gwblhau yng Nghymru  <http://us4.campaign-archive2.com/?u=c36639d69b0071f7dceef08be&id=8c2296794c&e=165f77b360>  **FfMLl**  Roedd Jean Rosenfeld yn ei rôl fel cynrychiolydd cenedlaethol FfMLl yn rhan o Grŵp Partneriaeth y prosiect Llwybrau sy’n Cael eu Hyrwyddo. Nododd Jean fod oedi ar y prosiect oherwydd polisi CNC o gynnwys brandio a logos corfforaethol CNC ar brosiectau sy’n cael eu cyflawni mewn partneriaeth, a theimlai nad oedd hyn yn briodol i brosiectau lle mae’r gwaith yn cael ei gyflawni ar y cyd.  Ymatebodd Jont fod y gwaith gyda’r grŵp partneriaeth wedi bod yn gadarnhaol iawn, gyda’r grŵp yn nodi argymhellion clir ar sut i fwrw ymlaen â’r gwaith hyrwyddo. Roedd yn cydnabod bod ystyriaethau mewnol yn ymwneud â’r gwaith hwn heb gael eu datrys eto yn CNC a bod hynny wedi golygu oedi sylweddol. Y prif fater oedd agwedd CNC tuag at ddefnyddio brandio corfforaethol CNC ar brosiectau o’r fath ar y cyd, lle nad yw CNC yn ‘berchen’ ar yr hyn sydd i gael ei hyrwyddo. Roeddem yn gobeithio datrys sut y gallem ddatblygu hunaniaeth brand a/neu logo ar gyfer y gwaith o hyrwyddo’r llwybrau neu symud ymlaen fel arall â’r agweddau hyrwyddo. | Pawb / Carys Drew  Carys Drew / Pawb  Carys Drew  Carys Drew |
|  | Dyddiad y cyfarfod nesaf Cadarnhawyd dyddiadau a lleoliadau’r ddau gyfarfod nesaf fel:   * 10fed Tachwedd 2015 (YHA Canol Caerdydd, East Tyndall Street, Caerdydd CF10 4BB) * 8fed Mawrth 2016 (Swyddfa CNC, Maes y Ffynnon, Bangor)   Pawb i nodi y bydd dyddiadau a phapurau cyfarfodydd ar gael bellach ar wefan CNC:  <http://naturalresources.wales/out-and-about/recreation-and-access-policy-advice-and-guidance/networks-and-partnerships/national-access-forum-for-wales/?lang=cy> |  |
|  | Rhaglen LIFE Natura 2000 Cymru – cyflwyniad Rhoddodd Sue Hearn, CNC, gyflwyniad i brosiect LIFE Natura 2000 i sicrhau bod safleoedd gwarchodedig yn cael ei gwella nes eu bod mewn cyflwr ffafriol.  Nod prosiect LIFE N2K yw datblygu rhaglen strategol i reoli ac adfer yr holl ACA ac AGA yng Nghymru, a’u cynefinoedd a’u rhywogaethau, dros y cyfnod 2014-20. Caiff ei reoli gan CNC a’i gydariannu gan LIFE+ Nature yr UE.  Prif gam y gwaith prosiect fu cynhyrchu Cynlluniau Gwella wedi’u Blaenoriaethu i’r holl ACA ac AGA yng Nghymru, drwy gyfres o gyfweliadau gyda phawb sy’n ymwneud â phob safle. Mae’r cynlluniau’n nodi Pwysau a Bygythiadau â blaenoriaeth sy’n wynebu’r safleoedd ac yn adolygu’r gweithredu sy’n ofynnol i ddod â nhw i gyflwr ffafriol.  Ochr yn ochr â chynhyrchu’r Cynlluniau Gwella wedi’u Blaenoriaethu, mae’r prosiect yn cynhyrchu Cynlluniau Thematig ar y prif faterion sy’n effeithio ar nodweddion N2K ar draws rhwydwaith Cymru. Bydd y cynlluniau hyn yn nodi gweithredu allweddol ar lefel Cymru, e.e. newidiadau polisi neu ddeddfwriaeth, gwelliannau i’r cyfryngau presennol a mecanweithiau a dulliau newydd. Datblygir y cynlluniau drwy ymgynghori â rhanddeiliaid ac mae CNC wedi bod yn cynnal gweithdai gyda rhanddeiliaid allweddol ar bob mater..  Un o’r materion sy’n destun Cynllun Thematig yw Mynediad a Hamdden a byddai gweithdy’r prynhawn yn edrych ar hyn a materion a risgiau cysylltiol, ynghyd â mecanweithiau presennol i’w rheoli a mecanweithiau posibl ar gyfer y dyfodol.  **Trafodaeth:**   * Wrth ystyried argraffiadau pobl o hamdden a mynediad, roedd yn bwysig cael darlun crwn, cywir, o effeithiau cadarnhaol a negyddol hamdden a mynediad ac adlewyrchu nad yw pob gweithgaredd yn niweidiol. Roedd angen gwybodaeth fanwl er mwyn deall y sefyllfa’n llawn. Roedd pryder y gellid cyfyngu ar weithgareddau nad ydynt yn niweidiol pe na bai’r sefyllfa yn cael ei deall yn llawn. |  |
|  | CINIO |  |
|  | **Natura 2000 – gweithdy**  Ymunodd rhai o staff CNC ag aelodau’r Fforwm i gyfrannu eu barn hwythau fel rhan o’r gweithdy i ganolbwyntio ar y Cynllun Thematig – Mynediad a Hamdden.  Gweler y cofnod ar wahân o’r materion a godwyd yn y gweithdy |  |